

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

#### 2024.gada 20.februārī Saistošie noteikumi Nr.11

 (prot. Nr.4, 26.§)

 APSTIPRINĀTI

ar Daugavpils valstspilsētas

 pašvaldības domes

 2024.gada 20.februāra

 lēmumu Nr.96

**Grozījumi Daugavpils valstspilsētas pašvaldības domes 2023.gada 30.novembra saistošajos noteikumos Nr.26 “Papildu sociālās palīdzības un brīvprātīgo iniciatīvu pabalsti”**

*Izdoti saskaņā ar*[*Sociālo pakalpojumu un
sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*36. panta*](https://likumi.lv/ta/id/68488-socialo-pakalpojumu-un-socialas-palidzibas-likums#p36)*sesto daļu
un*[*Pašvaldību likuma*](https://likumi.lv/ta/id/336956-pasvaldibu-likums)[*44.*](https://likumi.lv/ta/id/336956-pasvaldibu-likums#p44)*panta otro daļu*

Izdarīt Daugavpils valstspilsētas pašvaldības domes 2023.gada 30.novembra saistošajos noteikumos Nr.26 “Papildu sociālās palīdzības un brīvprātīgo iniciatīvu pabalsti” (Latvijas Vēstnesis 2023, Nr.240) šādus grozījumus:

1. svītrot 3.3.apakšpunktu;
2. izteikt 3.8.apakšpunktu šādā redakcijā:

“3.8. pabalstu politiski represētai personai, komunistiskajā un nacistiskajā režīmā cietušai personai, Černobiļas atomelektrostacijas avārijas seku likvidēšanas dalībniekam”;

1. aizstāt 17.punktā skaitli “16.1.” ar skaitli “16.2”;
2. svītrot IV. nodaļu;
3. svītrot 35.punktu;
4. izteikt IX. nodaļu šādā redakcijā:

“IX. Pabalsts politiski represētai personai, komunistiskajā un nacistiskajā režīmā cietušai personai, Černobiļas atomelektrostacijas avārijas seku likvidēšanas dalībniekam

37. Pabalstu 100,00 *euro* vienreiz kalendārajā gadā ir tiesības saņemt politiski represētai personai, komunistiskajā un nacistiskajā režīmā cietušai personai, Černobiļas atomelektrostacijas avārijas seku likvidēšanas dalībniekam bez ienākumu un materiālās situācijas izvērtēšanas, uz personas iesnieguma pamata.

38. Pabalstu izmaksā, pārskaitot to uz saņēmēja norādīto kontu, vai ja tāda nav, izmaksā skaidrā naudā.”;

1. svītrot 46.punktu;
2. papildināt ar 48.1punktu šādā redakcijā:

“48.1 47.4.-47.6.apakšpunktos minētajos gadījumos pabalstu izmaksā ārsta noteikto procedūru, izrakstīto recepšu medikamentu un inkontinences līdzekļu iegādes izdevumu apmaksai.”

Daugavpils valstspilsētas pašvaldības

domes priekšsēdētājs *(personīgais paraksts)*  A.Elksniņš

**Grozījumu Daugavpils valstspilsētas pašvaldības domes 2023.gada 30.novembra**

**saistošajos noteikumos Nr.26 “Papildu sociālās palīdzības un brīvprātīgo iniciatīvu pabalsti”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Sociālās palīdzības mērķis ir sniegt materiālu atbalstu zemu ienākumu mājsaimniecībām, lai nodrošinātu ienākumus garantētā minimālā ienākumu sliekšņa līmenī un segtu ar mājokļa lietošanu saistītos izdevumus, kā arī sniegt atbalstu atsevišķu izdevumu apmaksai un krīzes situācijās.Saistošo noteikumu izdošanas mērķis ir pašvaldības brīvprātīgo iniciatīvu un papildu sociālās palīdzības izpildes nodrošināšana. Sastādot pašvaldības budžetu, ņemot vērā pieejamo finansējumu 2024.gadā, nolemts finanšu līdzekļus vairāk novirzīt pamatvajadzību (ēdiens, mājoklis, veselības aprūpe un obligātā izglītība) nodrošināšanai.Ar saistošajiem noteikumiem tiek atcelti šādi pašvaldības brīvprātīgo iniciatīvu pabalsti - pabalsts skolas formas un mācību piederumu iegādei, vienreizējs pabalsts jubilejā personai, kura sasniedz 70, 80 un 90 gadus, pabalsts Otrā pasaules kara un Afganistānas kara dalībniekam, pabalsts SIA "Daugavpils reģionālā slimnīca" donoram. Pabalsts ar veselības aprūpi saistītiem mērķiem tiks izmaksāts, kompensējot ārsta noteiktās procedūras, izrakstītos recepšu medikamentus un inkontinences līdzekļus.Mācību piederumi trūcīgām, maznodrošinātām (ar ienākumu līmeni 411 euro pirmajai vai vienīgajai personai mājsaimniecībā, bet katrai nākamajai personai mājsaimniecībā 288 euro) un krīzes situācijā nonākušām personām tiek izsniegti saskaņā ar Eiropas Sociālā fonda Plus programmu materiālās nenodrošinātības mazināšanai 2021.–2027. gadam. |
| 1. Fiskālā ietekme uz pašvaldības budžetu
 | Saistošo noteikumu grozījumi samazina pašvaldības budžetu  izdevumu daļu.  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošo noteikumu projekts atceļ vairākus brīvprātīgo iniciatīvu pabalstus.Saistošo noteikumu regulējumam nav ietekmes uz konkurenci.  |
| 1. Ietekme uz administratīvajām procedūrām un to izmaksām
 | Esošās administratīvās procedūras netiek mainītas, jaunu institūciju un darba vietu veidošana, lai nodrošinātu saistošo noteikumu izpildi, nav nepieciešama. |
| 1. Ietekme uz pašvaldības funkcijām un cilvēkresursiem
 | Saistošo noteikumu projekta īstenošanā netiks uzlikti jauni pienākumi vai uzdevumi. |
| 1. Informācija par izpildes nodrošināšanu
 |  Izpildes nodrošināšana nav nepieciešama. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saskaņā ar [Pašvaldību likuma](https://likumi.lv/ta/id/336956-pasvaldibu-likums) [44. panta](https://likumi.lv/ta/id/336956-pasvaldibu-likums#p44) otro daļu, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Saistošie noteikumi piemēroti minētajos normatīvajos aktos noteikto mērķu sasniegšanai un paredz to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Saskaņā ar Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu publicē pašvaldības oficiālajā tīmekļvietnē sabiedrības viedokļa noskaidrošanai un saistošo noteikumu paskaidrojuma rakstā norāda projekta izstrādes gaitā veiktās konsultācijas ar privātpersonām un institūcijām.Sabiedrības viedokļa noskaidrošanai saistošo noteikumu projekts tika publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai bija no 2024.gada 22.janvāra līdz 2024.gada 5.februārim. Priekšlikumi par saistošo noteikumu projektu netika saņemti. |

Daugavpils valstspilsētas pašvaldības

domes priekšsēdētājs *(personīgais paraksts)*  A.Elksniņš